Source: http://docplayer.fi/738588-Rakentajain-vuosikatsaus.html
Timestamp: 2018-04-21 10:30:34+00:00
Document Index: 7707248

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

1 RAKENTAJAIN VUOSIKATSAUS Koonnut DI Sirkka Saarinen syyskuu 2007 elokuu 2008 TAPAHTUMIA SYYSKUU 07 Tutkintaselostus kauppakeskuksen sortumisvaarasta Onnettomuustutkintakeskus julkisti raporttinsa Savonlinnan Prisman sortumisvaarasta, joka tapahtui maaliskuun lopulla. Syynä katon kannatuspalkkina käytetyn jännebetonipalkin (HI-palkin) ylälaipan murtumiseen oli raudoituksen suunnittelussa ja palkin mitoitustarkastelussa olevat puutteet, puutteelliset raudoituspiirustukset ja ongelmat raudoituksen sijoittamisessa palkkeja valmistettaessa. Taustatekijänä puutteisiin suunnittelussa ja mitoitustarkasteluissa oli yksityiskohtaisten ohjeiden puuttuminen, virheelliset laskentaotaksumat, kuormituksiin nähden palkin pieni korkeus ja leveys sekä tiedonkulun puute suunnittelijoiden välillä. Valmistuksessa toteutunut raudoituksen sijoittelu ei vastannut voimassa olleiden betoninormien rakenneluokan 1 sijaintitoleransseja. Tutkintalautakunta suositti, että HI-palkeille tulisi laatia yksiselitteiset suunnitteluohjeet sisältäen korjausohjeet, yli 10 vuotta vanhat HI-palkit tulisi tarkastaa sekä betonitehtaiden laadunvalvontaa ja auditointia sekä suunnitelmien toteutumisen seurantaa tulisi kehittää. Raksa.infosta tietoa Helsingin rakennustyömaista Internetissä avattiin raksa.info-palvelun pilottivaihe, joka tarjoaa kaupunkilaisille ja rakennusalan ammattilaisille tietoa Helsingin rakennustyömaista. Sivut sisältävät merkittäviä helsinkiläisiä työmaita koskevat lupapäätökset ja rakennusta koskevat tiedot rakennusvalvonnan ja rakennusviraston tietokannasta. Työmaan ulkopuolelta kyltistä löytyy myös raksa.info -numero, jonka avulla kyseisen työmaan rakennuslupapäätös lupakuvineen löytyy internetistä. Raksa.info-konseptin ideoija Public Side Oy on kehittänyt palvelua yhteistyössä Forum Virium Helsingin kanssa. Kehittämisessä ovat olleet mukana myös Helsingin kaupungin rakennusvalvontavirasto, rakennusvirasto ja YIT. Espoon Keilaniemeen kelluva talo Espoon Keilaniemeen valmistui Marina Housing Oy:n urakoima meren päällä kelluva talo. Se toimii mallitalona yhtiölle, jolla on vireillä useita kelluvia asuinalueita Suomessa. Talo on ankkuroitu meren pohjaan betoniankkurein ja esijännitetyin kumikaapelein. Sen kelluvat rakenteet on toteutettu Marinetek Finland Oy:n taloponttoniratkaisuilla. Talo painaa kalusteineen noin 25 tonnia. Villa Helmen rakennuttaja on Sito Rakennuttajat Oy ja sen arkkitehtisuunnittelusta vastaavat Kari Ristolainen ja Timo Urala. Yrityskauppoja Rovaniemen Talokeskus Oy:n koko osakekanta YH-Isännöinti Oy:lle. Yritysosto on osa YH:n kasvustrategiaa, jonka mukaisesti tavoitteena on jatkossakin laajentaa isännöintiliiketoimintaa valtakunnallisesti. Ramboll Finland Oy osti jyväskyläläisen Jyvästek Oy:n koko osakekannan. Jyvästekin liikevaihto on noin 8 miljoonaa euroa ja yhtiössä työskentelee yli 110 henkilöä. 11
2 Insinööritoimisto Pöysälä & Sandberg Oy siirtyi kokonaisuudessaan Pöyry Oyj:n omistukseen. Pöysälä & Sandbergin liikevaihto oli vuonna ,5 miljoonaa euroa ja sen palveluksessa on noin 100 asiantuntijaa. Saint-Gobain-konserni yhdistää Gyproc Oy:n, Saint-Gobain Ecophon Oy:n ja Saint- Gobain Isover Oy:n vuoden 2007 loppuun mennessä Saint-Gobain Rakennustuotteet Oy:ksi, jonka toiminta-alueeksi tulee Suomi ja Baltia. Ruotsalaisen pääomasijoitusyhtiö Ratosin omistama Anticimex Oy osti kuntotarkastusyhtiö Insinööritoimisto Raksystems Oy:n koko osakekannan. Yhdistyvän yhtiön henkilöstömäärä on noin 150 ja vuoden 2006 yhteenlaskettu liikevaihto oli 13,5 miljoonaa euroa. Liittopalkkeja ja betonirakentamisen kiinnitysosia valmistava Peikko Group perusti tytäryhtiön Quebeciin, Kanadaan. Quebecin yhtiö on Peikon ensimmäinen tytäryhtiö Euroopan ulkopuolella. Destia myi oman puoliskonsa ympäristöteknologian palveluyritys Salvorista Lassila & Tikanojalle. Samassa yhteydessä Destia osti Salvorin bentoniittiliiketoiminnan. Jo aikaisemmin se osti Salvorista kaatopaikkarakennustoiminnan. Talovalmistaja Finndomo sopi ostavansa Norvag Byggsystem AB:n Skellefteåssa, Ruotsissa sijaitsevan tehtaan. Yhtiön henkilökunnan määrä on 30. Ensto perusti uuden kokoonpanotehtaan Pietariin, Venäjälle. Tehtaalla valmistetaan ilmajohtotarvikkeita, jotka myydään maan omille markkinoille. Ensto on toiminut Venäjällä jo viisitoista vuotta. Are Oy osti Rakennusliike R. Helander Oy:n liiketoiminnan. Erityisesti korjausrakentamisessa pääkaupunkiseudulla toimivan Rakennusliike R. Helanderin liikevaihto oli yli 3 miljoonaa euroa vuonna 2006, työntekijöitä on 23. PALKINTOJA JA HUOMIONOSOITUKSIA Geofantti-palkinto Veijo Laaksolle Toimitusjohtaja Veijo Laakso Helsingin Väylä Oy:stä sai Helsingin kaupungissa pohja- ja kalliorakennustaidon hyödyntämisestä ja edistämisestä myönnettävän Geofantti-palkinnon. Palkinnon saajan valitsee Helsingin kiinteistöviraston virastopäällikön nimeämä palkintolautakunta Kannustalon Vihervaara asuntomessujen suosikkitalo Kannustalon Vihervaara voitti Hämeenlinnan asuntomessukävijöiden äänestyksen. Se sai 21,5 prosenttia äänistä. Vihervaarassa viehättivät mm. tilaratkaisut, ulkonäkö, sisustusratkaisut, valoisuus, laatutaso ja terassit. Talon arkkitehtisuunnittelusta vastasi Sanna Hautamäki Kannustalo Oy:ltä, pääsuunnittelija on Kannustalon Kati Rasku. Sisustuksen toteutti Helena Karihtala Turvaliesituulettimelle innovaatiopalkinto Palosuojelurahaston vuoden 2007 innovaatiopalkinnon sai Next Icon Oy:n Henri Andell turvaliesituulettimen kehittämisestä. Stovewatch-liesituuletin tarkkailee lieden lämpötilaa ja reagoi lämpötilan liian suureen nousuun hälyttämällä huoneiston asukkaan. Tuuletin myös sammuttaa liedellä syttyneen palon, mikäli asukas ei reagoi hälytykseen. Kyseessä on uudenlainen ja edistyksellinen laite, joka parantaa paloturvallisuutta hidastamalla tulipalon kehittymistä.
3 Ismo Lievonen Vuoden Isännöitsijä 2007 Vuoden Isännöitsijä 2007 on Ismo Lievonen Jyväskylän Kiinteistöpalvelu Oy:stä. Hän on saanut asiakkailtaan erinomaiset arviot Isännöinnin Asiakastyytyväisyystutkimuksessa. Hän osallistuu aktiivisesti alan täydennyskoulutuksiin ja on suorittanut muun muassa ammatti-isännöitsijän tutkinnon (AIT). Suomen Isännöintiliitto myöntää Vuoden Isännöitsijän arvonimen ansioituneelle isännöitsijälle vuosittain Kampin keskukselle eurooppalainen teräspalkinto Kampin keskuksen maanpäälliset osat saivat ECCS Steel Design Award -palkinnon Brysselissä toimivalta European Convention for Constructional Steelwork -järjestöltä. Kohteessa käytetyt rakenneratkaisut ovat monin osin ainutlaatuisia. Innovatiivisia teräsrakenteita on käytetty Kampin keskuksessa sekä toiminnallisten tarpeiden että rakennuttajan asettaman pitkän käyttöikävaatimuksen takia. Palkinnon saivat arkkitehtisuunnittelusta Arkkitehtitoimisto Juhani Pallasmaa Ky, Helin & Co Arkkitehdit sekä Arkkitehtitoimisto Marja-Riitta Norri Oy, rakennesuunnittelusta Aaro Kohonen Oy ja teräsrakenteiden urakoinnista Normek Oy ja Ruukki. Pääurakoitsijan palkinnon sai SRV Viitoset Oy, joka oli myös kohteen rakennuttaja yhdessä Helsingin kaupungin kanssa Suomalaisinnovaatio palkittiin Pietarissa Pohjanmaan Konepaja Oy:n ja Lakome Oy:n innovaatio Pokostore system palkittiin Baltic Build -rakennusmessuilla Pietarissa. Kehävarastoperiaatteella toimiva täysin automatisoitu pysäköintitalo voitti teknillisten rakenteiden kategorian messujen Innovation kilpailussa. Pokostore-automaattivarasto soveltuu autojen lisäksi myös muiden tuotteiden, kuten elintarvikkeiden, lääkkeiden ja elektroniikan varastointiin Puupalkinto 2007 Talo Kotilolle Puupalkinto 2007:n sai Talo Kotilo. Esivalmistetuista elementeistä valmistettu puinen pientalo valmistui Espoon asuntomessuille. Sen suunnitteli arkkitehti Olavi Koponen. Kunniamaininnan sai Helsingin kaupungin asuntotuotantotoimiston rakennuttama ja arkkitehtitoimisto Helamaa & Pulkkisen suunnittelema puukerrostalo Vuosaaren Omenamäkeen. VTT:n rakennuksessa tekemät tutkimukset osoittavat, että rakennuksen tiiviys ja ääneneristys ovat paremmat kuin yleensä kerrostaloissa Erik Kråkströmille Artium Cultori -palkinto 2007 Uudenmaan taidetoimikunta myönsi porvoolaiselle arkkitehti, professori Erik Kråkströmille vuoden 2007 Artium Cultori -palkinnon. Palkinto on tunnustus hänen laaja-alaisesta ja pitkään jatkuneesta suunnittelutyöstään arkkitehtina sekä innostuneisuudestaan kuvataiteeseen, sen aktiivisesta omakohtaisesta tekemisestä ja kokemisesta ja soveltamisesta arkkitehtuuriin Oulun joukkoliikennekatu Pohjois-Suomen Paras Rakennusteko Oulun joukkoliikennekatu sai Vuoden 2007 Pohjois-Suomen Paras Rakennusteko -palkinnon. Palkinnon myönsi YTR-yhteistyöryhmä, jonka muodostavat OuRIA, P-S RIL, 13
4 RKM-yhdistys, P-S SAFA, Oulun insinöörit, LVI-yhdistys ja Kauppakamari. Joukkoliikennekadun suunnittelijat ovat hakeneet malleja muualta Euroopasta, erityisesti Tanskasta. Nyt toteutetun kaltainen joukkoliikennekatu on ainoa Suomessa. Oulun mallissa on haettu joustavuutta, monipuolisuutta ja käytettävyyttä Viikille kestävän kehityksen palkintoja Helsingin Viikki sai kaksi kansainvälistä palkintoa kestävän kehityksen mukaisesta rakentamisesta. Viikille myönnettiin Pariisissa Ranskassa Ecobuilding Performance tapahtumassa Grand Prix, Cadre de Vie Bâti Durable. Malmössä Ruotsissa Viikille luovutettiin Sustainable City Award Malmön palkinnossa tuomariston arvosteluperusteet olivat sosiaalisesti, ekologisesti ja taloudellisesti kestävä kehitys, asuinympäristön laatu ja ratkaisujen soveltamiskelpoisuus laajemminkin. TAPAHTUMIA LOKAKUU 07 Uusi Vuosaaren tunneli avattiin ja suljettiin 9. lokakuuta avattu Suomen pisin maantietunneli Helsingissä Vuosaaren jouduttiin sulkemaan liikenteeltä vain viikon käytön jälkeen seuranta- ja ohjausjärjestelmän ongelmien vuoksi. Runsaan 1500 metrin pituinen tunneli oli suljettuna tammikuun puoleen väliin saakka. Sen aikana korjattiin ja testattiin kamerajärjestelmän tietotekninen laitevika. Varsinaisen ohjaustietokoneen rinnalle hankittiin myös varalaite. YRITYSKAUPPOJA 14 YIT Teollisuus- ja verkkopalvelut Oy osti teollisuuden energian- ja materiaalinkäytön tehostamiseen erikoistuneen Inesco Oy:n. ESCO-liikeidealla (Energy Service Company) toimiva Inesco perustettiin vuonna 2000, ja ESCO-hankkeita on toteutettu muun muassa metsä-, teräs- ja kemianteollisuudessa. Lipa-Betoni -konserniin kuuluva Rakennusliike U. Lipsanen Oy osti osake-enemmistön Rakennus Oy Antti J. Aholasta. Lipa-Betonin ja Rakennus Oy Antti J. Aholan yhteenlaskettu vuotuinen liikevaihto on noin 50 miljoonaa euroa. Yhtiöt työllistävät yhteensä noin 200 henkilöä. Yhtiöiden toiminta muodostuu uudis- ja korjausrakentamisesta sekä betonielementtien valmistamisesta. Peikko Groupin emoyhtiö Peikko Finland Oy perusti uuden yhtiön Slovakiaan. Peikko CEE s.r.o. hoitaa myynnin ja insinööripalvelut asiakkaille Slovakiassa, Unkarissa, Romaniassa, Bulgariassa sekä entisen Jugoslavian alueen valtioissa. Ilmankäsittelytuotteita valmistava Fläkt Woods Oy osti väestönsuojatuotteiden asiantuntija Symor Oy:n liiketoiminnan. Uuden yksikön tuotanto- ja toimistotilat sijaitsevat Helsingin Vartiokylässä, ja toiminta-alue kattaa koko maan. Yritysoston jälkeen Fläkt Woods työllistää Suomessa 570 henkilöä, ja liikevaihto ylittää 125 miljoonaa euroa.
5 Pöyry laajensi jätehuoltoalan palvelutarjontaansa Saksan ympäristöliiketoiminnassa ostamalla Ingenieurgemeinschaft Witzenhausen Fricke & Turk GmbH:n (IGW). Yhtiön liikevaihto vuonna 2006 oli 2 miljoonaa euroa ja sen palveluksessa on 20 asiantuntijaa. Kaupan jälkeen Pöyryllä on Saksassa palveluksessaan ympäristöliiketoiminnassa 300 asiantuntijaa. Euroopan viidenneksi suurin konsulttitoimisto WSP Europe osti Saksan suurimpiin kuuluvan rakennusalan konsulttitoimiston CBP Consulting Engineers AG:n. CBP tarjoaa projektinjohto- ja monialapalveluita kiinteistösektorille. Palvelujen pääpaino on ilmailu-, terveydenhuolto-, liikekeskus- ja kulttuurirakentamisessa. Kattamiseen ja vedeneristämiseen erikoistunut Icopal Group osti saksalaisen samalla alalla toimivan Vedag Groupin. Kattamiseen ja vedeneristämiseen liittyvien tuotteiden ohella Vedag tekee tienrakentamiseen tarkoitettua polymeerillä modifioitua bitumia. Vedagin liikevaihto on noin 140 miljoonaa euroa ja sen palveluksessa on noin 350 ihmistä. Cramo Oyj:n kokonaan omistama tanskalainen tytäryhtiö Cramo A/S osti Skanskan Tanskan vuokraustoiminnot. Kauppa sisältää koko henkilöstön, olemassa olevat koneet ja laitteet sekä ulkoiset vuokraussopimukset. Lisäksi kauppaan liittyy kaikki Pohjoismaat kattava yhteistyösopimus Cramon ja Skanskan välillä. Ahvenanmaalainen kattourakointiyritys Alandia Tak Ab siirtyi liiketoimintakaupalla Icopal Katto Oy:n omistukseen. Bitumikattourakointiin erikoistunut yritys jatkaa omistajanvaihdoksen jälkeen toimintaansa nimellä Icopal Alandia Tak. FMC Groupiin kuuluva emoyhtiö Finnmap Consulting Oy osti Insinööritoimisto Taponen & Heiskari Oy:n koko osakekannan. Oulun talousalueella toimiva Insinööritoimisto Taponen & Heiskari Oy:llä on 11 suunnittelijaa. FMC Groupiin kuuluvat AIRIX-yhtiöiden ja Siltanylund Oy:n Oulun paikallistoimistot ja Insinööritoimisto Taponen & Heiskari Oy työllistävät yhteensä noin 70 henkilöä Oulussa. PALKINTOJA JA HUOMIONOSOITUKSIA Risto Kiviluomalle the IABSE Prize 2007 Tekniikan tohtori Risto Kiviluoma sai rakennustekniikan kansainvälisen the IABSE Prize 2007:n. Palkinto on tunnustus Kiviluoman johtavasta roolista tuuli- ja siltatekniikan aloilla. Palkinnon myöntäjä International Association for Bridge and Structural Engineering IABSE -järjestöön kuuluu jäsentä 100 eri maasta. Jäsenet edustavat yliopistoja, tutkijoita, konsultteja ja urakoitsijoita sekä kaikkia eri rakennusmateriaaleja Vuoden 2007 rakennustaiteen valtionpalkinnot Arkkitehdit Asmo Jaaksi, Teemu Kurkela, Samuli Miettinen ja Juha Mäki-Jyllilä saivat vuoden 2007 rakennustaiteen valtionpalkinnon. Valtion rakennustaidetoimikunnan mukaan palkittujen arkkitehtien töitä yhdistää tinkimätön tahto arkkitehtonisesti ja teknisesti korkealaatuiseen toteutukseen. Rakennukset ovat detaljeja myöten huolella suunniteltuja, hyvin aikaa kestäviä ja tilallisesti mielenkiintoisia. Rationaalista perusratkaisua höystää usein häivähdys veistoksellisuutta Väri07-suunnittelukilpailun voitto LPR Arkkitehdit Oy:lle Suomalaisten rakennusten julkisivujen ja sisätilojen värisuunnittelun edistämiseen perustetun ensimmäisen Väri07-suunnittelukilpailun voitto meni turkulaiselle suunnittelutoi- 15
6 misto LPR Arkkitehdit Oy:lle, joka on toteuttanut Turussa Aurakadulla sijaitsevat rakennukset Aurelian ja Vimman Vuoden 2007 Ohto -palkinto Abloylle Abloy Control palkittiin turvallisuusalan vuoden 2007 Ohto -palkinnolla. Abloy Oy:n turvajärjestelmää kiitettiin kattavuudesta sekä valmiudesta maailmanlaajuisille markkinoille. Koteihin tarkoitetussa turvajärjestelmässä yhdistyvät sekä lukitus- että rikosilmoitinjärjestelmä. Ohto-palkinnon myöntävät turvallisuusalan yhteistoimintajärjestö Finnsecurity ry sekä Turvallisuus-lehti Valaistuksesta palkintoja Vuoden valaistuskohteeksi 2007 valittiin Helsingin yliopiston Porthania. Porthanian peruskorjauksen valaistus- ja sähkösuunnittelusta vastasi Insinööritoimisto Tauno Nissinen Oy. Arkkitehtuurin pääsuunnittelijana toimi Tuomo Remes Arkkitehtitoimisto Nurmela-Raimoranta-Tasa Oy:stä ja sisustussuunnittelijana Timo Kilpiö samasta yrityksestä. Palkinnon jakavat Neuvottelevat Sähkösuunnittelijat NSS ry, Sisustusarkkitehdit SIO ry/ornamo, Suomen arkkitehtiliitto SAFA ry, Suomen toimitila- ja rakennuttajaliitto RAKLI ry, Suomen Valoteknillinen Seura ry, Suomen Sähkötukkuliikkeiden Liitto ry ja Sähkö- ja teleurakoitsijaliitto STUL ry. LUMINORD valaisinsuunnittelukilpailun voitti teollinen muotoilija Mikko Rikala yhteistyössä sähköteknisen avustajan Ari Peltolan kanssa Jääkruunu -ehdotuksellaan. Tehtävänä oli suunnitella arvorakennuksiin sopiva ja teollisesti valmistettava moderni kattokruunu. Sähköturvallisuuden edistämiskeskuksen STEK-nimikkopalkinnon voitti riihimäkeläinen sisustusarkkitehtuurin opiskelija Suvi Hirvonen työllään Drop Rakennustiedolle Tömppä-tunnustus Maanrakennusalan neuvottelukunta MANK ry myönsi vuoden 2007 Tömppä -tunnustuspalkinnon Rakennustieto Oy:lle InfraRYL-hankkeen toteuttamisesta. Hanke on monella tapaa uraauurtava: alalle on saatu yhteinen nimikkeistö ja yhteiset laatuvaatimukset, jotka ovat tärkeitä myös alan tulevassa kehitystyössä. JUSSI TIAINEN Senaatilla paras ympäristö- ja yhteiskuntavastuuraportti CSR Forum Finland palkitsi Senaatti-kiinteistöt Suomen parhaana ympäristö- ja yhteiskuntavastuuraportoijana. Palkintolautakunnan mukaan Senaatti-kiinteistöjen vuoden 2006 raportista näkyy aito sitoutuminen vastuullisen toiminnan kehittämiseen. Senaatti-kiinteistöjen raportointi oli GRI:n mukaista. Global Reporting Initiative (GRI) on kansainvälinen, monista sidosryhmistä koostuva riippumaton yhteisö, joka kehittää ja julkaisee kestävän kehityksen raportointia koskevia ohjeistoja.
7 Työterveyspalkinto Riitta Rialalle Keskinäinen Eläkevakuutusyhtiö Etera myönsi vuoden 2007 työterveyspalkinnon diplomi-insinööri Riitta Rialalle. Erityisen kiitoksen sai hänen tutkimus- ja koulutustoimintansa liittyen rakennusalan kemikaalialtistukseen ja siitä aiheutuviin terveyshaittoihin Hämeenlinnan kirkko ja toripuisto Vuoden 2007 ympäristörakenne Vuoden 2007 Ympäristörakenne -kilpailun voitti Hämeenlinnan kirkko ja toripuisto. Kunniamaininnan kilpailussa saivat Keravan Keskuspuisto ja Otto-Iivari Meurmanin puisto Helsingissä. Kilpailun järjestävät Betonikeskus ja Puutarhaliitto Hämeenlinnan kaupungille SAFA-palkinto Suomen Arkkitehtiliiton SAFA-palkinnon sai Hämeenlinnan kaupunki määrätietoisesta rakennetun ympäristön kehittämisestä. Palkinnon saajan valitsee Suomen Arkkitehtiliiton, Suomen Kuntaliiton ja ympäristöministeriön edustajista koostuva lautakunta. Palkitsijoiden mukaan Hämeenlinnan kaupunki arvostaa historiaansa, mutta luo rohkeasti myös uutta kaupunki-ympäristöä. Korkeat arkkitehtoniset tavoitteet näkyvät sekä arkisemmassa rakentamisessa että kaupunkikuvan kehittämisessä Tampereen Rakennustietopalkinto 2007 seurakuntayhtymän kiinteistötoimelle Rakennustietosäätiö RTS:n Tampereen Rakennustietopalkinnon 2007 sai Tampereen ev.lut. seurakuntayhtymän kiinteistötoimi. Se palkittiin ansiokkaasta kirkkojen entisöinti-, korjaus- ja ylläpitotyöstä, jossa myös liikuntaesteiset on otettu huomioon Vuoden 2007 Betonijulkisivu -palkinto Helsingin Arabianvilloille Vuoden 2007 Betonijulkisivu -arkkitehtuuripalkinnon sai Asunto Oy Helsingin Arabianvillat. Kohteen suunnittelusta on vastannut arkkitehti Hannu Huttunen ARK-House Arkkitehdit Oy:stä. Rakennuksen betonirakenteisissa julkisivuissa on käytetty uutta sisäkuoritekniikkaa. Uuden arkkitehtuurikilpailun järjestää Betonikeskus ry. TAPAHTUMIA MARRASKUU 07 Tavoitteena työtapaturmien nollaaminen Lujabetoni Oy käynnisti ohjelman, jonka tavoitteena on painaa yhtiön työtapaturmat nollaan vuoteen 2010 mennessä. Jo vuonna 2008 tapaturmat halutaan vähentää puoleen. Yhtiö pyrkii uutta tavoitetta kohti kymmenen askeleen kehitysohjelmalla, jota on noudatettu syyskuusta alkaen. Yhtenä keinona tavoitteen saavuttamiseksi Lujabetonissa kootaan kaikki läheltä piti -tilanteet, jotta vaaranpaikat saadaan heti poistettua. Läheltä piti -tilanteiden raportointiin kannustetaan 100 euron palkinnolla. Energiatodistusten antajien pätevyydet FISEltä ja Kiinkolta Ympäristöministeriö päätti, että FISE Oy ja Kiinteistöalan koulutussäätiö Kiinko voivat todeta rakennuksen erillisen energiatodistuksen antajan pätevyyden. Erillisten energiatodistuksen antajien on oltava muun muassa perehtyneitä energiatodistuksen laadintaan ja energiatodistusta koskeviin säädöksiin. Heidän on osoitettava osaamisensa pätevyyden 17
8 toteajan järjestämässä kokeessa. Pätevyysvaatimus koskee vain erillisen energiatodistuksen laatijoita. Esimerkiksi uudisrakennuksen pääsuunnittelijalla katsotaan jo työnsä puolesta olevan pätevyys rakennuksen energiatehokkuuden arviointiin. Suunnittelualan ylemmät toimihenkilöt lakkoon YTN:n ja RIA:n suunnittelualalla työskentelevät ylemmät toimihenkilöt aloittivat lakon SKOLin 26 suurimmassa yritysryhmässä. Uusi työehtosopimus saatiin aikaan Sopimus on kaksivuotinen, sen palkkaratkaisun kokonaisvaikutus on 11,4 prosenttia. Helsinki ja Espoo kohti esteetöntä rakentamista Helsinki ja Espoo päättivät ottaa vuoden 2008 alusta käyttöönsä tyyppipiirustukset, jotka ohjaavat esteetöntä rakentamista. Tyyppipiirustusten myötä kaikki Helsingin ja Espoon kadut, puistot sekä julkisten rakennusten piha-alueet tullaan peruskorjaamaan ja rakentamaan esteettömiksi ja kaikille helpoksi kulkea aina kun se on mahdollista. Myös muut kunnat voivat vapaasti hyödyntää tyyppipiirustuksia. Nokialla vesikriisi Nokian vesilaitoksella tapahtui marraskuun lopussa vahinko, jonka seurauksena yli litraa jätevettä pääsi puhtaan juomaveden joukkoon. Seurauksena oli jopa tuhansien ihmisten sairastuminen vatsatautiin. Juomavesi oli osittain tai kokonaan käyttökiellossa lähes kolme kuukautta, jonka aikana vesijohtoverkostoa puhdistettiin tehoklooraamalla. Viimeiset käyttökiellot purettiin vasta helmikuun puolessa välissä. YRITYSKAUPPOJA Irlantilaiseen CRH plc -konserniin kuuluva Lohja Rudus Oy Ab osti sipoolaisen Murskauskolmio Oy:n osakekannan. Murskauskolmion liikevaihto oli noin viisi miljoonaa euroa vuonna Yhtiöllä on 18 työntekijää. Ramirent Oyj:n kokonaan omistama Tanskan tytäryhtiö Ramirent A/S osti PM Materiel ApS:n liiketoiminnan. PM Materiel vuokraa koneita ja laitteita sekä nostimia ja työmaatiloja rakennusteollisuudelle pääosin Kalundborgissa ja sen ympäristössä. Cramo Oyj:n kokonaan omistama ruotsalainen tytäryhtiö Cramo Sverige AB osti kahden vuokrausyhtiön, Kumla Lift AB:n ja Hyrcenter i Skövde AB:n koko osakekannan. Ostetut yhtiöt ovat erikoistuneet nostinkaluston vuokraukseen. Ostettujen yhtiöiden yhteenlaskettu liikevaihto on noin 3,15 miljoonaa euroa vuonna Liittopalkkeihin ja betonirakenteiden kiinnitystekniikkaan erikoistunut Peikko Group laajensi toimintaansa Lähi-itään. Yhtiö perusti Arabiemiraatteihin uuden yhtiön ja teki esisopimuksen Saudi-Arabiaan perustettavasta yhteisyrityksestä. Consolis sopi ostavansa noin 34 miljoonalla eurolla Spæncom A/S:n osake-enemmistön yhtiön pääomistajilta. Spæncom on tanskalainen pörssiyhtiö, joka kehittää, suunnittelee, valmistaa ja asentaa betonielementtejä ja runkoratkaisuja asuin-, liike- ja teollisuusrakentamisen tarpeisiin. Spæncomilla on neljä tehdasta Tanskassa ja yksi Saksassa Berliinin eteläpuolella. Tilikaudella 2006/07 yhtiön liikevaihto oli 107 miljoonaa euroa ja käyttökate 15 miljoonaa euroa. Työntekijöitä on noin
9 Cramo Finland Oy osti Sisu Diesel Oy:n raskaan luokan dieselgeneraattorien vuokrausliiketoiminnan. Järeän luokan dieselgeneraattoreita käytetään muun muassa väliaikaisten suurten työmaiden ja erilaisten suurtapahtumien sähköntuottajina. Ahlsell sopi ostavansa teknisen kaupan jälleenmyyjä Tarvikeykköset Oy:n. Tampereella toimivan Tarvikeykkösten liikevaihto on noin 5 miljoonaa euroa, ja sillä on 18 työntekijää. PALKINTOJA JA HUOMIONOSOITUKSIA Oskari Vilamo -palkinto Ralf Lindbergille Vuoden 2007 Oskari Vilamo -palkinnon sai tekniikan tohtori Ralf Lindberg. Tampereen teknillisen yliopiston talonrakennustekniikan professori on tehnyt mittavan uran talonrakennustekniikan opettajana, tutkijana ja asiantuntijana Rudolf Steiner -koululle hyvän rakentamisen palkinto Tampereen kaupungin yhdyskuntalautakunnan ympäristö- ja rakennusjaosto myönsi hyvän rakentamisen palkinnon Tampereen Rudolf Steiner -koululle. Kohteen rakennuttaja on Tampereen Steinerkouluyhdistys ry, arkkitehtisuunnittelija rakennusarkkitehti Aarni Holttinen ja pääurakoitsija Visura Oy Rakennusliike Reposelle Teknologiasta Tuotteiksi -tunnustus Teknologiasta Tuotteiksi -säätiö myönsi vuoden 2007 tunnustuspalkintonsa Rakennusliike Reponen Oy:lle energiatehokkaasta Merareponen -kerrostalojärjestelmästä. Palkittu järjestelmä mahdollistaa huomattavan lämmityskustannusten säästön, joka vaikuttaa välillisesti ympäristön päästöihin ja siten myös ilmaston muutosten torjuntaan Vahaselle ja Kohoselle RAKEVA-palkinnot Rakennustietosäätiö RTS:n hallitus myönsi vuoden 2007 RAKEVA-palkinnon Vahanen Yhtiöiden konsernijohtaja Risto Vahaselle. Perusteluina oli mm. Vahasen korjausrakentamisen tärkeyttä korostava julkinen esiintyminen ja aktiivisuus uusien suunnittelumenetelmien ja -ratkaisujen kehittämisessä. ElämäntyöRAKEVA-palkinnon sai diplomi-insinööri Aaro Kohonen. Kohosen toiminta rakennusalalla on ollut monipuolista ja menestyksellistä erityisesti rakennetekniikan konsulttina ja alan kehittäjänä Skanska ja NCC palkittiin vuoden henkilöstöteosta Skanskan ja NCC:n työmaatreeni palkittiin Vuoden 2007 henkilöstötekona. Henkilöstöjohdon ryhmä HENRY ry:n järjestämä kilpailu kannustaa kehittämään työyhteisöä ja hyvinvointia työpaikalla. Työmaatreeni on noin 10 minuutin mittainen työaikana pidettävä liikuntahetki, joka on tarkoitettu sekä työntekijöille, työmaiden työnjohdolle että aliurakoitsijoille. Tavoitteena on, että treeni on käytössä kaikilla Skanskan ja NCC:n työmailla vuoden 2009 loppuun mennessä. Yhteistyökumppanina treenin kehittämisessä on ollut Keskinäinen Eläkevakuutusyhtiö Etera Vuoden kattotyö Tampereella Kattoliitto ry palkitsi Tampereen ydinkeskustassa sijaitsevan As Oy Kyttälän tiilikattosaneerauksen Vuoden Kattona Palkinnon katon suunnittelusta ja toteutuksesta 19
10 saivat arkkitehti Järvelin Design Oy, rakennesuunnittelija Rakennusvalvonta Pekka Nikama Oy sekä kattourakoitsija Lemminkäinen Katto Oy RIL-palkinto Mera-hankkeelle Tasavallan presidentti Tarja Halonen valitsi vuoden 2007 RIL-palkinnon saajaksi Mera -energiatehokkaan kerrostalojärjestelmän. Suomen Rakennusinsinöörien Liitto RIL:n palkinnon saivat Rakennusliike Reponen Oy, VTT, Meptek Oy, Skaala Oy, Laatuseinä Oy ja Mikkelin AMK. Mera-järjestelmän pilottikohde rakennettiin kerrostaloasuntoon Espoon Leppävaaraan Asunnossa ei ole lämmityspattereita, vaan se lämpenee suurimman osan talvea asukkaista ja laitteista peräisin olevalla lämmöllä. Loppu lämmitystarve katetaan ilmanvaihtolämmityksellä. Lämmityskustannuksissa saadaan 70 prosentin säästöt. Matalaenergiakerrostalojen kustannusnousu verrattuna tavanomaiseen rakentamiseen on vain 1,7 prosenttia Vuoden rakennusmestariksi Juha Kansonen Kerava-Lahti -oikoradan rakennuttamisyksikön päällikkö, insinööri (AMK) Juha Kansonen sai valtakunnallisen Vuoden Rakennusmestari palkinnon. Rakennusmestarit ja -insinöörit AMK RKL on valinnut vuoden rakennusmestarin vuodesta 1971 alkaen SRV:n Flamingo vuoden 2007 paras työmaa SRV:n vapaa-ajankeskus Flamingo valittiin vuoden 2007 parhaaksi työmaaksi. Vuoden Työmaa -kilpailun raati arvosti erityisesti koko rakennusprosessin hallintaa suurella ja vaativalla työmaalla. Tuotannonsuunnittelu ja tuotemallin hyväksikäyttö oli esimerkillistä ja työturvallisuus ja työmaan siisteys huipputasolla. Erityisplussan työmaa saa tilaajavastuulain toteutumisesta, joka ylittää sevästi lain minimivaatimukset. Flamingon työmaa sijaitsee Vantaalla Kehä III:n varrella. Se on Jumbon liikekeskuksen kolmas vaihe Uudenmaan ympäristöpalkinto Loviisaan Uudenmaan ympäristöpalkinnon 2007 sai Loviisan Kulttuuri- ja Ympäristöliike ideoimastaan Wanhassa Wara Parempi perinne- ja korjausrakentamisen -päivistä. Tapahtuma on järjestetty Loviisassa kesäisin vuosina Päivien aikana tavalliset loviisalaiset avaavat kotiensa ovet uteliaille ja kertovat vanhojen talojensa kunnostusprojekteista. Saatavilla on paljon tietoa vanhoista rakentamismenetelmistä ja -materiaaleista Tanninen ja Alftan saivat ga-palkinnon Rakennustietosäätiö RTS:n hallitus myönsi Rakennustiedon ensimmäisen ga-palkinnon WWF:n pääsihteeri Timo Tanniselle ja markkinointipäällikkö Anneli Aftanille. Gunnel Adlercreutzin rahastosta joka toinen vuosi jaettava palkinto myönnetään henkilölle tai henkilöille, jotka avoimella yhteistyöllä edistävät hyvää kaavoitus-, rakennus- tai kiinteistönpitotapaa. 20
11 Vuoden 2007 Teräsrakenne Hämeenlinnan Verkatehdas Hämeenlinnan Kulttuuri- ja kongressikeskus Verkatehdas sai Vuoden 2007 Teräsrakennepalkinnon. Kohteen arkkitehtisuunnittelusta palkittiin Arkkitehtitoimisto JKMM Oy, rakennesuunnittelusta Insinööritoimisto Mikko Vahanen Oy sekä teräsrakenneurakoinnista kohteen merkittävin teräsrakenneurakoitsija Forssan Asentajat Oy. Rakennuttajan palkinnon sai Hämeenlinnan kaupunki. TAPAHTUMIA JOULUKUU 07 Asfalttikartellille sakkoja Markkinaoikeus määräsi yhteensä 19,4 miljoonan euron sakot asfalttikartelliin osallistuneille seitsemälle yritykselle. Markkinaoikeus katsoi alan yritysten syyllistyneen kilpailunrajoituslain vastaiseen hinta- ja tarjousyhteistyöhön valtakunnallisesti valtion urakoiden osalta vuosina sekä kuntien ja yksityisten asiakkaiden osalta eri osissa maata vuosina Sakot olivat selvästi Kilpailuviraston esitystä, 98 miljoonaa euroa, pienemmät. Suurimmat sakot tulivat Lemminkäinen Oyj:lle, 14 miljoonaa euroa. Yritys ilmoitti aikovansa valittaa päätöksestä. Seuraamusmaksuja määrättiin myös Skanska Asfaltti Oy:lle, NCC Roads Oy:lle, Valtatie Oy:lle, SA-Capital Oy:lle, Rudus Asfaltti Oy:lle ja Super Asfaltti Oy:lle. Asfalttiliiton osalta markkinaoikeus hylkäsi Kilpailuviraston esityksen seuraamusmaksun määräämisestä. YRITYSKAUPPOJA Rakennesuunnittelutoimisto Finnmap Consulting Oy osti talotekniikan suunnitteluun keskittyvän Insinööritoimisto Niemi & Co Oy:n sekä sen tytäryhtiöt. Helsingissä toimivan Insinööritoimisto Niemi & Co:n tytäryhtiöitä ovat Jyväskylässä toimiva Insinööritoimisto Chydenius Oy sekä Kouvolassa toimiva Kouvolan Niemi Oy. Ulkomaan toiminnan linkkinä toimii Insinööritoimisto Sisu Helsinki Oy, jolla on osakasyhtiöitä mm. Venäjällä, Virossa ja Unkarissa. Niemi-yhtiöiden palveluksessa työskentelee noin 50 asiantuntijaa ja konsernin liikevaihto oli 3,1 miljoonaa euroa viime vuonna. Ramboll Finland Oy osti Seinäjoella toimivan rakennesuunnittelupalvelua tarjoavan MKH-Suunnittelu Oy:n liiketoiminnan, jonka palveluksessa on kaksi henkilöä. Yrityskaupan jälkeen Rambollin Seinäjoen toimistossa työskentelee 16 asiantuntijaa. Lohja Rudus Oy Ab ja sen tytäryhtiöt siirtyvät Elpotek Oy:tä lukuun ottamatta käyttämään yhteistä Rudus-nimeä Suomessa ja Baltiassa vuoden 2008 alusta alkaen. Samassa yhteydessä Rudus uusii tunnuksensa ja yritysilmeensä. Pöyry osti 67 prosenttia IDP Consult Incorporated -yhtiön osakekannasta. IDP on Manilassa Filippiineillä toimiva konsultointiyhtiö, joka pääasiallisesti toimittaa teknistä asiantuntemusta vesialan hankkeissa kansainvälisille rahoitusjärjestöille kuten Aasian kehityspankille ja Maailmanpankille. Yhtiön liikevaihto vuonna 2006 oli 0,8 miljoonaa euroa ja sen palveluksessa on noin 30 asiantuntijaa. Ramirentin kokonaan omistama ruotsalainen tytäryhtiö Ramirent AB osti Hyresmaskiner i Stockholm AB -konevuokraamon, joka toimii brändinimellä Tidermans. Tidermansin vuosiliikevaihto on noin 10 miljoonaa euroa ja se vuokraa lähinnä kevyttä kalustoa rakennusteollisuudelle Tukholmassa, Uppsalassa ja niiden ympäristöissä. Yhtiöllä on 29 työntekijää. 21
12 TAPAHTUMIA TAMMIKUU 08 Rakennusalan työllisten määrä vuonna 2007 Rakentamisen työllisten määrä kasvoi 7,4 prosenttia vuonna Alalla oli työllisiä keskimäärin , kun vuonna 2006 heitä oli Suomen työllisyystilanne kehittyi positiiviseen suuntaan myös yleisesti viime vuonna. Työvoimatutkimuksen mukaan työllisiä oli viime vuonna keskimäärin henkeä eli enemmän kuin vuonna Rakennusteollisuus RT julkisti nettipalvelun harmaan talouden torjumiseksi Rakennusteollisuus RT julkisti -palvelun harmaan talouden torjumiseksi ja terveiden markkinoiden edistämiseksi rakennusalalla. Palvelun avulla rakennustyön tilaaja tai urakoitsija voi helposti ja kootusti hankkia tilaajavastuulain edellyttämät tiedot. Palvelun tiedot rajautuvat alussa ainoastaan suomalaisiin yrityksiin. Jatkossa palvelua aiotaan laajentaa osin myös ulkomaalaisiin yrityksiin. Palveluun rekisteröityminen ja käyttöönotto on ilmaista, mutta jokaisen haetun yksittäisen raportin veroton hinta on 24 euroa. Palvelusta löytyvät YTJ-ote, kaupparekisteritiedot, liiketoimintakiellot, sekä Rakentamisen Laatu RALA ry:n ylläpitämät yritystiedot. RALA:n rekisteritiedot ovat saatavissa ainoastaan RALA:n rekisterissä olevista yrityksistä ja niihin sisältyvät muun muassa verovelkatiedot, tieto noudatettavasta työehtosopimuksesta ja sertifioinnit. Rakennusalan työpaikoilla vietettiin hiljainen hetki Työt seisahtuvat rakennusalojen työpaikoilla 14 minuutiksi 14. tammikuuta, kun niillä vietettiin hiljaista hetkeä viime vuonna työtapaturmissa kuolleiden työtovereiden muistolle. Hiljainen hetki alkoi kello 12 ja kesti yhden minuutin jokaista tapaturmissa menehtynyttä kohti. Rakentajien hiljaisella hetkellä kiinnitetään huomiota siihen, että rakennusalan työtapaturmien määrä on lisääntynyt huolestuttavasti. Erityisen huolestuttavia ovat kuolemaan johtaneet tapaturmat, joita sattuu niin järjestäytyneiden kuin järjestäytymättömienkin työnantajien työmailla. TKK sata vuotta yliopistona Suomen suurin tekniikan alan yliopisto Teknillinen korkeakoulu täyttää vuonna 2008 sata vuotta. Juhlavuosi avattiin tammikuussa pidetyillä ensimmäisillä Tekniikan päivillä. TKK:n neljässä tiedekunnassa on perus- ja jatko-opiskelijoita lähes Vuosittain sieltä valmistuu noin tuhat perustutkinto-opiskelijaa ja runsaat 150 tohtoria. Helsinki laajenee Sipooseen Helsingin ja Sipoon välinen rajakiista ratkesi, kun korkein hallinto-oikeus hylkäsi Helsingin, Vantaan ja Sipoon kuntajaosta tehdyt valitukset. Valtioneuvosto päätti kesällä 2007, että Helsinki saa Sipoon lounaisosia ja kaistan Vantaata. Päätöksestä tehtiin 25 valitusta. Valituksen teki mm. Sipoon kunta. Sipoosta liitettävien maiden yhteispinta-ala on noin 30 neliökilometriä. Lisäksi Helsinki saa muutaman neliökilometrin kaistaleen Vantaata. Rajansiirto on tarkoitus tehdä vuoden 2009 alusta. 22
13 Rakennusmestarikoulutus laajenee Rakennusmestarikoulutusta järjestävien ammattikorkeakoulujen määrä kasvaa vuonna 2008 kahdeksaan. Hämeen, Stadian, EVTEK:n, Novian, Etelä-Karjalan ja Savonian ammattikorkeakoulujen lisäksi uusina järjestäjinä aloittavat Tampereen, Turun ja Oulun seudun ammattikorkeakoulut. Samalla aloituspaikkojen määrä kolminkertaistuu. Tavoitteena on 500 aloituspaikan tavoiteminimi. Tehdyn selvityksen mukaan syksyllä 2007 aloittaneista ensimmäisistä rakennusmestariopiskelijoista kaksi kolmasosaa on täysin tyytyväisiä opetussuunnitelmaan. Muutostoiveita esitettiin mm. matematiikan opetukseen ja valintamenettelyyn. Opiskelijoista lähes neljällä viidesosalla on takanaan vähintään vuoden ja puolella yli kolmen vuoden työkokemus rakennusalalta. Opiskelijoista kolmasosa on suorittanut toisen asteen ammatillisen perustutkinnon ja noin puolet lukion. Lisäksi kaksoistutkinnon suorittaneita on noin 8 prosenttia. Naisten osuus opiskelijoista on 6 prosenttia. YRITYSKAUPPOJA FMC Groupiin kuuluva KPM-Engineering Oy teki esisopimuksen Oy H. Koivikko Engineering Ltd:n osakekannan ostamisesta. Ostetussa yhtiössä on 15 työntekijää. YIT Kiinteistötekniikka Oy osti Seinäjoen Putki Oy:n liiketoiminnan, jonka toiminta keskittyy pääosin Seinäjoen talousalueelle sekä muualle Pohjanmaalle. Yhtiön palveluksessa on 31 henkilöä. Rakennuttaja- ja projektinjohtotoimisto Ahma insinöörit Oy osti 90 prosenttia ympäristötutkimukseen ja -konsultointiin erikoistuneen Lapin Vesitutkimus Oy:n osakekannasta Olli ja Eija Salolta. Lapin Vesitutkimuksesta tulee Ahman itsenäinen tytäryritys. Lapin Vesitutkimuksessa työskentelee 30 asiantuntijaa. Yhtiön liikevaihto oli noin 2 miljoonaa euroa vuonna Ahma insinöörien liikevaihto oli noin 8 miljoonaa euroa vuonna Sen palveluksessa on 84 henkilöä. Ramirentin kokonaan omistama tytäryhtiö Ramirent Finland Oy osti Suomen Rakennuskonevuokraamo Oy:n liiketoiminnan. Suomen Rakennuskonevuokraamolla on toimipaikat Helsingissä ja Espoossa ja sen vuosiliikevaihto on noin 2 miljoonaa euroa. Yhtiöllä on kahdessa toimipisteessä kymmenen työntekijää. Oston jälkeen Ramirentillä on yhteensä 97 toimipaikkaa Suomessa. Ramirent laajensi toimintaansa uudelle markkina-alueelle ostamalla 60 prosentin enemmistöosuuden OTS Bratislava, spol. sr. o. -nimisestä yrityksestä Slovakiassa. Ramirentillä on optio kasvattaa omistusosuutensa 100 prosenttiin vuoden 2010 jälkeen. Sekä Slovakiassa että maan rajojen ulkopuolella rakennusyhtiöille konevuokrauspalveluja tarjoavalla OTS:llä on 135 työntekijää ja vuoden 2008 liikevaihdon arvioidaan olevan yli 10 miljoonaa euroa. NCC Roads Holding AB osti puoleksi omistamansa asfalttiyhtiö Valtatie Oy:n toisen puoliskon ranskalaisen Colas Groupin tytäryhtiöltä Colas Danmark A/S:ltä. Valtatien liikevaihto oli noin 48 miljoonaa euroa ja sen palveluksessa oli noin 230 henkilöä vuonna Yhtiö toimii Etelä- ja Keski-Suomessa asfalttituotannossa ja -päällystyksessä. Toimintojen yhdistymisen jälkeen yritysten vuosiliikevaihto on reilut 100 miljoonaa euroa ja se työllistää vajaat 400 henkilöä. 23
14 PALKINTOJA JA HUOMIONOSOITUKSIA SAFA:n tunnustuspaanu Veijo Matilaiselle Diplomi-insinööri Veijo Matilainen sai Suomen Arkkitehtiliitto SAFA:n myöntämän vuoden 2007 TunnustusPAANUn. Matilainen on ensimmäisiä laajamittaisesti ekologisuuteen perehtyneitä LVI-suunnittelijoita Suomessa ja alansa edelläkävijöitä. Hän on toteuttanut ekologisen suunnittelun periaatteita poikkeuksellisen monipuolisessa toiminnassaan suunnittelijana, kouluttajana ja kirjoittajana Hämeenlinnan kaupungin hyvän rakentamisen palkinnot Hämeenlinnan kaupunki palkitsi vuoden 2007 esimerkillisiä rakentamiskohteita hyvän rakentamisen palkinnoilla. Palkinnot saivat Arkkitehtitoimisto JKMM Oy:n Kulttuuri- ja kongressikeskus Verkatehtaan päähankkeen 1. vaiheen arkkitehtisuunnittelusta, arkkitehti Juha Luoma Arkkitehdit LSV Oy:stä asuntomessujen As Oy Hämeenlinnan Kaskipuiston suunnittelusta sekä Arkkitehtitoimisto Lasse Kosunen KkOy Brunilan Kylpylän arkkitehtisuunnittelusta. Asuntomessualueen Punainen Aurinko -ympäristötaideteoksista palkittiin taiteilijat Olli Jalonen, Anssi Taulu ja Olli Larjo. Kirsi ja Harri Jokinen palkittiin KkOy Brunilan Kylpylän rakennuttamisesta Skanskalle työturvallisuuspalkinto Vahinkovakuutusyhtiö If palkitsi Espoon Niittymaalle rakennetun toimitalonsa pääurakoitsijan Skanska Oy:n August Ramsayn säätiön tunnustuspalkinnolla. Toimitalon työmaalla ei sattunut yhtään poissaoloa aiheuttanutta työtapaturmaa 2,5 vuotta kestäneen rakennushankkeen aikana. Vastaavan kokoisessa rakennushankkeessa sattuu keskimäärin 20 työtapaturmaa Suomessa. Lisäksi säätiö palkitsi työmaan päätoimisen työturvallisuusinsinöörin Marko Kuukkasen stipendillä. Skanskan Ifin toimitalon työmaalla tapaturmia ehkäistiin mm. töiden turvallisuussuunnittelulla, johdonmukaisella henkilönsuojauksella, turvallisuuskoulutuksella, riskinottoon puuttumisella, kulkureittien turvallisuuden varmistamisella ja työympäristön siistimisellä Finavia vuoden 2007 rakennuttaja Asunto-, toimitila- ja rakennuttajaliitto Rakli ry palkitsi Finavian vuoden 2007 parhaana rakennuttajana. Finaviaa kiitetään kyvystä huomioida asiakkaidensa tarpeet rakennuttamisessa ja monimutkaisten hankekokonaisuuksien hallinnasta. Finavialla on oma ammattitaitoinen rakennuttamisyksikkönsä, joka hallitsee sekä talon- että infrastruktuurin rakennuttamisen Vapaavuori ja Louko asuntovaikuttajia Vuoden 2007 asuntovaikuttajiksi valittiin asuntoministeri Jan Vapaavuori ja Espoon kaupungin teknisen toimen johtaja Olavi Louko. He ovat toimineet aktiivisesti ja ennakkoluulottomasti varsinkin pääkaupunkiseudun asuntotuotantoa rajoittavan tonttipulan lieventämiseksi ja kaavoituksen vauhdittamiseksi. Valinta perustui Nordean ja Suomen Asuntotietokeskuksen internetissä järjestämään äänestykseen. 24
15 TAPAHTUMIA HELMIKUU 08 Tila-ohjelma käynnistyi Tekes käynnisti palveluja, teknologiaa, tuotteita ja tutkimustietoa yhdistävän Tila-ohjelman, jonka tavoitteena on kasvattaa tiloihin liittyvää liiketoimintaa ja kansainvälistä kilpailukykyä. Tavoitteena on myös lisätä tilojen elämyksellisyyttä ja kokemuksellisuutta. Ohjelma koskettaa erityisesti kiinteistö- ja rakennusklusteria, erilaisia palvelujen tarjoajia ja tieto- sekä viestintäteknologiayrityksiä. Tavoitteena on synnyttää ja edistää uusien tiloihin liittyvien käyttäjäkeskeisten liiketoimintakonseptien syntymistä. Rakennusalan työtapaturmat lisääntyivät 8,5 prosenttia 2007 Rakennusalan työtapaturmien määrä kasvoi Rakennusliiton laskelmien mukaan 8,5 prosenttia vuonna 2007 edellisvuodesta. Vuokratyöntekijöiden tapaturmien määrä nousi vieläkin enemmän eli 12 prosentilla. Syitä tapaturmiin ovat Rakennusliiton mukaan mm. pätkätyöt, ylikireät aikataulut, työmaiden vaihtuvuus ja vuokratyövoiman huono perehtyminen työmaiden muuttuviin oloihin. Työtapaturmien määrää on lisännyt myös se, että rakennusalalla tehtiin viime vuonna selvästi enemmän työtunteja kuin edellisvuonna. Rakennuspalojen määrä ennallaan Rakennuspalojen määrä säilyi sisäasiainministeriön pelastustoimen tilastojen mukaan vuonna 2007 suunnilleen vuoden 2006 tasolla, mutta palojen euromääräiset vahingot supistuivat. Rakennuspaloja oli yhteensä Hieman yli puolet rakennuspaloista oli asuntopaloja. Omakotitalojen paloja oli 920. Rakennuspaloista 12 prosenttia oli teollisuusrakennuspaloja. Rakennuspalojen aiheuttamat arvioidut omaisuusvahingot olivat lähes 200 miljoonaa euroa, kun ne edellisvuonna olivat noin 250 miljoonaa euroa. YRITYSKAUPPOJA Are Oy osti Lujapalvelut Oy:n kunnossapito- ja korjausrakentamisen liiketoiminnan, jonka piiriin kuuluu 116 henkilöä. Ostetun liiketoiminnan liikevaihto on vuositasolla noin 10 miljoonaa euroa. Kaupalla Are kaksinkertaistaa korjausrakentamisen volyyminsa. Karelia-Upofloor -konserniin kuuluva lattianpäällysteitä valmistava Upofloor Oy osti Laattamaailma Oy:n osakekannan. Laattamaailma harjoittaa keraamisten laattojen ja lasitiilien tuontia ja myyntiä Suomessa. Upofloor valmistaa mm. parketteja, lattian muovipäällysteitä ja laminaatteja. YH osti Isännöintipalvelu Isarvo Oy:n liiketoiminnat Kuopiossa ja Jyväskylässä. YH:n isännöintiin siirtyy noin asuntoa Kuopiossa ja noin 600 asuntoa Jyväskylässä. Skanska Infra sopi Tecri Oy:n mittausliiketoiminnan ja siihen liittyvän kaluston ostamisesta. Erityisesti pääkaupunkiseudulla toimiva Tecri on erikoistunut maarakentamiseen ja talonrakentamiseen liittyvään mittaukseen. Skanska on ollut yksi sen suurimmista asiakkaista. 25
16 PALKINTOJA JA HUOMIONOSOITUKSIA Pietilä -palkinto neljälle arkkitehdille Rakennustietosäätiö RTS:n joka toinen vuosi jakaman nuorille arkkitehdeille tarkoitetun Pietilä -palkinnon saivat Arkkitehtitoimisto ALA Oy:n arkkitehdit Juho Grönholm, Antti Nuosjoki, Janne Teräsvirta ja Samuli Woolston. He ovat osallistuneet rohkeine ehdotuksineen kotimaisiin ja kansainvälisiin kilpailuihin ja voittaneet useita palkintoja, mm. Norjan Kristiansandin konserttitalon ja Hanasaaren asuinkortteleiden kilpailuvoitot Turun kaupungin pääkirjasto vuoden 2007 betonirakenne Turun kaupungin uusi pääkirjasto palkittiin vuoden 2007 betonirakenteena taitavasta ja vaativasta arkkitehti- ja rakennesuunnittelusta sekä laadukkaasta toteutuksesta. Kohteen suunnittelusta ja toteutuksesta palkitut olivat rakennuttaja Turun kaupungin Tilalaitos, arkkitehtisuunnittelija JKMM Arkkitehdit, rakennesuunnittelija Narmaplan Oy ja pääurakoitsija NCC Rakennus Oy. MICHAEL PERLMUTTER Skanska Uudenmaan työturvallisuuskilpailun ykkönen Uudenmaan alueen Turvallisesti 2000-luvulla -työturvallisuuskilpailun kiertopalkinnon voitti talonrakennusyritysten sarjassa Skanska Talonrakennus Oy ja maa- ja vesirakennusalan yritysten sarjassa Skanska Infra Oy. Kiertopalkinnon saa yritys, jonka työmailla mitatut turvallisuuden tasoa ilmaisevat TR- tai MVR-indeksien tulokset ovat keskimääräisesti korkeimmat. Turvallisimpana talonrakennustyömaana palkittiin NCC Rakennus Oy:n työmaa Kiinteistö Oy Tammiston Pysäköinti. Parhaana maa- ja vesirakennusalan työmaana palkittiin Skanska Infra Oy:n urakoima Käpylä-Tilkka Yhteiskäyttötunneli UO EU:n kunniamaininta työturvallisuuden kehittämismallille Euroopan työterveys- ja työturvallisuusvirasto palkitsi Työterveyslaitoksen ja sähkö- ja talotekniikkayritysten yhteistyössä kehittämän työturvallisuuden kehittämismallin. Osallistuva työmenetelmien kehittäminen - kehittämismalli sai kunniamaininnan työelämän hyviä käytäntöjä koskevassa kilpailussa. TAPAHTUMIA MAALISKUU 08 Kestävä yhdyskunta -ohjelma käynnistyi Tekes käynnisti Kestävä yhdyskunta -ohjelman. Se panostaa seuraavien viiden vuoden aikana alan yritysten ja yhteisöjen kanssa noin 100 miljoonaa euroa kehitysrahoitusta rakennus- ja kiinteistöalan sekä energia- ja ympäristöalan liiketoiminnan kehittämiseen. Ohjelman tavoitteena on synnyttää merkittävästi uutta ja uudistuvaa liiketoimintaa kestävien ja energiatehokkaiden alueiden ja rakennusten suunnitteluun, rakentamiseen ja ylläpitoon sekä niiden korjaukseen. 26
17 Ympäristöministeriö kokeilee rakentamis- ja kaavamääräysten keventämistä Ympäristöministeriö kutsui kasvukeskusten kunnat mukaan kokeiluun, joka mahdollistaisi rakentamisen kevennetyillä rakentamis- ja kaavamääräyksillä. Kokeilu on osa valtioneuvoston asuntopoliittista toimenpideohjelmaa, jonka tavoitteena on lisätä kasvukeskusten asuntotarjontaa ja asuntotuotannon kustannustehokkuutta. Kokeilusta kiinnostuneet kunnat valitsevat alueen, jolla kokeilu käynnistetään, ja määrittelevät alueen toteuttamistavan ja rakentamisaikataulun. Kunnat saavat itse tehdä ehdotuksia siitä, millaisia kevennettyjä rakentamis- tai kaavamääräyksiä alueella käytettäisiin. YIT siirtyy koko asuntotuotannossaan matalaenergiataloihin YIT ilmoitti aikovansa siirtyä matalaenergiataloihin koko asuntotuotannossaan. Matalaenergiataloiksi rakennetaan kaikki YIT Kodit, joiden suunnittelu aloitetaan vuonna 2008 tai tämän jälkeen. Yhtiö ulottaa toimenpiteensä yksittäisten talojen lisäksi aluetasolle. Suurien asuinalueiden kehittäjänä YIT huomioi energia-asiat esimerkiksi aluelämmityksen, jätehuollon, palveluiden ja liikenneyhteyksien suunnittelussa. Lisäksi YIT pyrkii vaikuttamaan energiankulutukseen ihmisten asumistottumusten kautta. Yritys julkaisee syksyllä 2008 asumisoppaan, joka sisältää käytännön tietoa ja vinkkejä siitä, miten energiankulutusta voi itse vähentää kotioloissa. YM ja Motiva avasivat neuvontapalvelun energiatodistuksista Motiva Oy ja ympäristöministeriö avasivat neuvontapalvelun, joka vastaa kuluttajien kysymyksiin rakennusten energiatodistuksista. Kysymyksiä voi esittää puhelimitse sähköpostitse tai verkon kautta. Neuvontapalvelun verkkosivut ovat osoitteessa Neuvontapalvelu on osa laajempaa energiatodistuksiin liittyvää tiedotuskampanjaa. Tavoitteena on kertoa sekä kuluttajille että asumisen ammattilaisille isännöitsijöille, kiinteistönhoitajille, taloyhtiöiden hallituksille ja kiinteistöhallinnasta vastaaville mikä energiatodistus on, milloin todistus tarvitaan, mistä todistuksen saa ja mitä hyötyä siitä on. YRITYKAUPPOJA Talotekniikkakonserni EMC Group Oy:hyn kuuluva Emator Oy osti osake-enemmistön Rakennusliike Jatsi Oy:stä. Rakennussaneeraukseen erikoistuneen Jatsin liikevaihto vuonna 2007 oli noin 3 miljoonaa euroa. YH-Suomen uusi nimi on Avara. Nimen muutoksella yhtiö haluaa erityisesti parantaa yrityksen heikkoa tunnettuutta. Tavoitteena on nousta vuoteen 2012 mennessä Suomen tunnetuimmaksi asumisen moniosaajaksi. Cramo teki maalis-huhtikuussa yrityskauppoja Tsekissä, Latviassa ja Ruotsissa. Cramo Oyj teki esisopimuksen tsekkiläisen konevuokrauspalveluiden tuottajan Techniline s.r.o:n koko osakekannan ostosta. Techniline toimii Tsekin ohella Slovakiassa. Technilinen liikevaihto vuonna 2007 oli yli kahdeksan miljoonaa euroa. Yhtiön henkilöstön määrä on yli 70. Cramo Oyj osti myös latvialaisen SIA Tapeks Noman koko osakekannan. Laite- ja vuokrauspalveluita tarjoavalla Tapeks Nomanilla on 16 toimipistettä ja 70 työntekijää. Tapeks Noman liikevaihto vuonna 2007oli 4 miljoonaa euroa. Ruotsissa Cramo Oyj:n tytäryhtiö Cramo Sverige AB osti Tukholman alueella toimivan nostinkalustoa vuokraavan Kranab AB:n. Yhtiön liikevaihto huhtikuussa 2007 päättyneellä tilikaudella oli noin 7,2 miljoonaa euroa. Yhtiössä on 15 työntekijää. 27
18 Puukeskus Oy osti rakennustarvikkeiden tukkuketju Intekson Pietarista. Oston jälkeen Puukeskuksella on kuusi toimipaikkaa eri puolilla Pietaria. Ketjun toiminta jatkuu Intekso-nimellä Puukeskuksen ollessa pääomistaja 75 prosentin osuudella. Puukeskuksen myynti vuonna 2007 oli 620 miljoonaa euroa. Kaupan myötä myynnin odotetaan ylittävän 700 miljoonaa euroa vuonna Maxit Groupin omistusoikeus siirtyi saksalaiselta HeidelbergCementiltä ranskalaiselle Saint-Gobainille. Yrityskauppa toteutui, kun Euroopan komissio hyväksyi viime elokuussa sovitun järjestelyn. Kaupan myötä Suomen Maxit Oy Ab:sta tulee osa Saint- Gobain -konsernin rakennustuotesektoria. Suomessa Saint-Gobainin rakennustuotesektoria edustavat Maxitin lisäksi Gyproc, Isover ja SG Pipe Systems. Saint-Gobainilla on työntekijää 57 maassa, ja sen vuosittainen liikevaihto on 41,6 miljardia euroa. Maxit Groupin henkilöstömäärä on lähes 5 000, ja vuosittainen liikevaihto on yli 1,2 miljardia euroa. Kone osti Espanjan Murciassa toimivan RPG Mantenimiento -hissiyhtiön. RPG työllistää 28 henkilöä. PALKINTOJA JA HUOMIONOSOITUKSIA Vuoden silta 2008 Keravan kaupunkisillat Suomen Rakennusinsinöörien Liitto RIL ja sen sillanrakennusjaosto myönsivät Vuoden silta tunnustuspalkinnon Keravan kaupunkisilloille. Kaupunkisiltojen kokonaisuuteen kuuluu kahdesta alikulkusillasta koostuva kevyen liikenteen eritasoratkaisu. Siltojen konsultoinnista vastasi Insinööritoimisto Pontek Oy ja pääsuunnittelija oli Pertti Paavolainen. Tilaajana ja rakennuttajana oli Keravan Kaupunkitekniikka ja urakoitsija Niska & Nyyssönen Oy. Kivityöt ja ympäristörakenteet urakoi Kivinikkarit Oy Tikkurila vuoden brändinrakentaja Kemiran maaliliiketoiminnasta vastaava Tikkurila Oy sai Vuoden brändinrakentaja tunnustuksen. Tunnustus annetaan vuosittain yhdelle Mainostajien Liiton jäsenyritykselle, joka on ollut markkinointiviestinnässään esimerkillinen. Mainostajien Liiton mukaan Tikkurilan brändinrakennus on ollut moniulotteista ja vahvaa, yhtiön markkinointiviestintä helposti tunnistettavaa ja Tikkurilan tavaramerkkien ja vastaavien oikeuksien suojaus on hyvin hoidettu. TAPAHTUMIA 28 HUHTIKUU 08 Rakennusalalla epäillään laajaa veronkiertoa Helsingin poliisi kertoi epäilevänsä noin kolmeakymmentä henkilöä rikoksista laajassa rakennusalan talousrikosvyyhdissä. Kymmenkunnan yhtiön epäillään kiertäneen veroja ketjuttamalla työvoimaa alihankkijoille, jotka eivät ole olleet vuokratyöntekijöiden todellisia työnantajia. Järjestelyn avulla satojen työntekijöiden palkat on maksettu pääasiassa pimeänä. Yhtiöiden epäillään ostaneen samalla tekaistuja kuitteja ja tehneen niiden avulla perusteettomia arvonlisäverovähennyksiä. Pimeällä työvoiman vuokrauksella on vältetty noin 2,5 miljoonaa euroa veroja vuosina Yhtiöt ovat toimineet pääasiassa Helsingissä.
19 Rakennusmestarikoulutus vetää hyvin hakijoita Ammattikorkeakoulujen rakennusalan työnjohdon koulutusohjelmaan pyrki kevään nuorten yhteishaussa yhteensä hakijaa, joista ensisijaiseksi vaihtoehdoksi rakennusmestariuran asetti 700 henkilöä. Syksyllä 2008 alkavan koulutuksen nuorten aloituspaikkoja on koko maassa 225, eli yhtä rakennusmestarikoulutuksen aloituspaikkaa kohden on lähes neljä hakijaa. Myös aikuiskoulutuksen yhteishaussa rakennusalan työnjohdon koulutusohjelman eli ammattikorkeakoulujen rakennusmestarikoulutuksen vetovoima oli hyvä. Hakijoita oli lähes 500. Syksyllä alkavan koulutuksen pääsee aloittamaan Hämeenlinnassa, Kuopiossa, Lappeenrannassa ja Helsingissä yhteensä noin 120 opiskelijaa. Suosituin oli Hämeen ammattikorkeakoulu, jossa yhtä talonrakentamisen koulutuspaikkaa tavoitteli kahdeksan ensisijaista hakijaa. NCC sitoutuu 25 prosentin energiansäästöön toimitilakohteissaan NCC sai EU:n GreenBuilding Partner -statuksen, joka myönnetään yrityksille, jotka sitoutuvat toteuttamaan kokonaisenergiankulutukseltaan 25 prosenttia alle kansallisten vaatimusten yltäviä kaupallisia kiinteistöjä. Jatkossa NCC toteuttaa kaikki toimistohankkeensa näiden vaatimusten mukaisesti. Energiansäästötavoitteeseen päästään panostamalla muun muassa rakennuksen ikkunoihin, vaipan ilmatiiviyteen, lämmön talteenottoon sekä rakennusten älykkyyteen. GreenBuilding -kehitystyössä on ollut mukana suunnittelutoimisto Optiplan Oy sekä kansallisena yhteistyökumppanina Motiva Oy. Asuntorakentamisessa NCC on käynnistämässä ensimmäisten matalaenergia- ja myöhemmin passiivitalojen rakentamisen Espoon Vesirattaanmäkeen. YRITYSOSTOJA Kone osti amerikkalaisen Arundel Elevator -hissiyhtiön. Yhtiö työllistää 45 henkilöä. Asiantuntijapalveluita kiinteistösijoittajille ja -omistajille tarjoava Colliers International Oy osti kaupalliseen konsultointiin, liiketilojen kiinteistö- ja hankekehitykseen erikoistuneen Martti Ronkainen Oy:n liiketoiminnot. Colliersiin perustetaan uusi liiketilakiinteistöjen kehittämiseen ja vuokraukseen erikoistunut liiketoimintayksikkö. Colliers International -ketjun palveluksessa on yli kiinteistöalan asiantuntijaa ympäri maailmaa. Pohjoismaissa yhtiöllä työskentelee 300 henkilöä. Cramo Oyj:n tytäryhtiö Cramo Sverige Ab osti vuokrausyhtiö Hyrmaskiner i Bollnäs AB:n koko osakekannan. Pääasiassa rakennuskonevuokraukseen keskittyneen Hyrmaskinerin vuosittainen liikevaihto on noin 1,1 miljoonaa euroa. Koneurakointi Markku Saksa Oy osti Kuusan Maansiirto Oy:n koko osakekannan. Yhtiön liikevaihto oli noin 10 miljoonaa euroa vuonna Sen palveluksessa on 50 henkilöä. Cramo Finland Oy osti kemiläisen teollisuuden telineratkaisuihin erikoistuneen Pohjolan Teline Oy:n koko osakekannan. Pohjolan Telineen liikevaihto on noin miljoona euroa, henkilökuntaa on 10. Pöyry Oyj osti romanialaisen suunnittelu- ja konsultointiyrityksen Consilier Construct Srl:n. Erityisesti tie- ja rautatiesektoreiden hankkeisiin erikoistuneen Consilierin liikevaihto oli vuonna 2007 noin 10 miljoonaa euroa ja yhtiön palveluksessa on noin 220 asiantuntijaa. Liikennejärjestelmien ohella Consilier Construct toimii vesi- ja ympäristösektoreilla sekä rakentamisessa. 29
20 Peikko Group osti saksalaisen Schöck AG:n Modix-tuotemerkillä myytävän raudoitusjatkostuoteperheen. Liiketoimintakauppa sisältää patentteja, tuotehyväksyntöjä, raaka-aineita, lopputuotteita sekä useita eri tuotantolaitteita. PALKINTOJA JA HUOMIONOSOITUKSIA Senaatin Vuoden 2007 rakennushanke Heikkilän kasarmin päärakennus Heikkilän kasarmin päärakennuksen peruskorjaus Turussa valittiin Senaatti-kiinteistöjen Vuoden 2007 hankkeeksi. Vuodelta 1917 peräisin oleva rakennus peruskorjattiin Merivoimien Esikunnalle. Arkkitehtisuunnittelijana hankkeessa toimi Arkkitehtitoimisto Lasse Kosunen Oy, rakennuttajakonsulttina ISS Proko Oy ja pääurakoitsijana Rakennustoimisto Laamo Oy NCC:lle ja Rakennus-Järvelle Lounais-Suomen työturvallisuusvoitot NCC Rakennus Oy voitti isojen rakennusyritysten välisen vuoden 2007 työturvallisuuskilpailun Lounais-Suomen alueella. Pienten ja keskisuurten sarjan voitti Rakennus-Järvi Oy. Paras työmaa oli NCC:n As Oy Turun Luolavuorenpuisto II Vilén & Syrjänen vuoden 2008 Maalausurakoitsija Vuoden 2008 Maalausurakoitsija -tunnustuksen sai maalaus- ja korjausurakointiin keskittyvä Maalausliike Vilen & Syrjänen Oy. Erityisesti kiitettiin voittajayrityksen panostuksia koulutukseen ja asiakastyytyväisyyteen. Vuoden Maalausurakoitsija -kilpailun järjestää vuosittain Suomen Maalarimestariliitto Ry YIT ja Skanska Lapin läänin työturvallisuuskilpailun kärjessä Lapin läänin vuoden 2006 alusta käynnistyneeseen työmaiden kaksivuotiseen työturvallisuuskilpailuun ilmoittautui 25 työmaata, joista 6 ylitti erinomaisena pidettävän 89 pisteen rajan. Työmaista kolme oli YIT Rakennus Oy:n, kaksi Skanska Talonrakennus Oy:n ja yksi Tornion Voima Oy:n. Työturvallisuusmittauksia työmailla suoritettaessa arvioitiin myös ali- ja sivu-urakoitsijoiden työskentelyn turvallisuutta. Lapin läänin työturvallisuuskilpailun järjestivät Talonrakennusteollisuuden Lapin piiri ry, Rakennusliiton aluejärjestö, Toimihenkilöunioni TU ry, Pohjois-Suomen työsuojelupiiri ja Vakuutusyhtiö Pohjola Maxisat Networks Vuoden sähköurakoitsija Sähkö- ja teleurakoitsijaliitto STUL ry valitsi Vuoden sähköurakoitsijaksi helsinkiläisen Maxisat Networks Oy:n. Sen työkohteita on mm. maailman suurimpiin kuuluvien Freedom-luokan risteilijöiden TV-antennit, Japanin suurlähetystön sisäviestintäjärjestelmät sekä Veikkaus Oy:n pääkonttorin antenni- ja tv-järjestelmä. 30